DISCLAIMER: I am sharing these information below to make an awareness about the sickness I am going through. For we don't know though we hope not, it might happen to you or a person close to you. It is better to have the necessary idea of what is this illness. Information is power.
The first part would be general information about seizure. The next would be about my personal take on the illness. The last part would be seizure's first aid.
GIF Image from Google
General Information
Kung tutuusin pwede naman ako mag-copy-paste ng definition ng seizures sa internet para ilagay dito. Pero mas maganda siguro in my own words ko na lang sasabihin para mas maintindihan ninyo. Pardon na lang kung magkakaron man ng inconsistencies or error sa pagkakadescribe ko. Masasabing parehas lang halos ang Epilepsy at seizure. Ito yung involuntary pagnginig ng isang tao. Kasabay nito ang pagtirik ng mata at pagbula ng bibig. Kung nakakita ka na ng sinasaniban ng espirito, parang ganun. Pwedeng mangyari kahit nasaan ka pa, yung iba tutumba na lang at biglang parang naku-kuryente. Ang pagkakaiba lang ng Epilepsy at seizure, e yung Epilepsy ay isang sakit na nagko-cause ng seizure. Pero pwede magkaroon ng seizure ang isang taong wala namang Epilepsy. Madalas daw lumabas ito sa mga taong edad 20 pababa at 80 pataas.
Maraming pwedeng dahilan ng seizure. Katulad ng nabanggit sa taas, Epilepsy, abnormalities during birth, head injuries or trauma, at iba pa. Meron din tayong tinatawag na triggers. Ito naman yung 'on switch' ng seizure mo. Kaya maaari e iwasan ang mga ito kahit pa umiinom ka na ng gamot. Ito yung puyat, stress, lipas gutom, pag-inom at iba pa. Meron din daw nagkakaroon ng seizure kung nagbabasa, nireregla, or nakakaamoy ng something. Case to case din kumbaga.
Hindi rin lahat ng nagngingisay e may seizure. Meron din daw kasing mga kaso na yung pasyente e napagod or something kaya nagkakaganun. Baka sinapian lang o kaya katatapos lang manood ng porn. Joke. Kaya kung ang atake e lalampas ng limang minuto, dalhin na siya sa ospital para malaman ang dahilan.
Para sa dagdag na kaalaman, puntahan lang ang last part ng post na ito.
My Seizure
On the wee hours of Wednesday, October 26, 2011; this is how Jho accounts what happened to me.
Natutulog tayo tapos nakayakap ka sa akin. Tapos bigla kang nanginig. 3:30 ng madaling araw yun. Akala ko nilalamig ka lang sa aircon. Naka-idlip pa nga ako ulit. Pero hindi tumitigil at lumakas pa yung pagse-shake ng katawan mo. Habang nanginginig ka, umuungol ka. Nakatirik din yung mga mata mo. Nagising na din yung mga bata, natatakot. Sinubukan kong pigilan yung pagnginig mo. Pinatihaya kita sa higaan. Naderecho yung mga kamay mo pero nanginginig pa din. Tapos noon bumubula na yung bibig mo. Pinatagilid kita kaya tumapon yung laway sa bibig mo hanggang sa leeg. Pinunasan kita at hindi ko alam ang gagawin. Tinawagan ko si Jig para papuntahin sila Nanay sa aten kasi hindi naman kita kaya. Natakot na lang ako at naiyak. May dugo pa sa unan. Yun pala galing sa hikaw mo sa tenga kaya dumugo noong nag-shake ka. 3:45 na noong tumigil yung pag-shake mo tumahimik ka tapos bigla ka na humilik. 4:00 am ng sinubukan kong gisingin ka tapos sumagot ka lang na "nag-seizure ako" tapos bumalik ka ulit sa pagtulog. 4:30 am ng talagang itinulak na kita para gumising. Sinabi mo lang na, "Bakit ka ba umiiyak? Ano bang nangyari?"
The Checkup
Saturday; November 5, 2011 ang naging trip ko for check-up kay Dra. Grace Ang – de Guzman, ang aking neurologist.
Note: My symptoms and triggers my not be the same as another patient. So treatments and methods may not be true for others.
Ano po yung resulta ng MRI ko?
May nakitang "dent" sa isang part ng utak mo. Yung ang nagko-cause ng seizures mo. Hindi lang naten ma-pinpoint kung saan nanggaling yung dent. Posibleng noong bata ka, nadisgrasya ka or something kaya nagkaganun.
Hanggang kailan po yung pag-inom ng gamot ko?
Gawin na nating twice a day ang pag-inom mo ng Trileptal. After two years na as in kahit isang attack e hindi nangyari ang seizure, pwede nating ibalik ulit sa once a day yung gamot mo. Normally dapat five years. Then after more years gradually pwede natin bawasan yung dose. Pero for life mo na siya ite-take.
Safe naman yan sa kidney at sa lahat ng gamot yan yung pinakakakaunti ang side effects.
Note: Ito yung sabi ng Wikipedia na side effects nung gamot. Ang usual lang na napi-feel kong side effects e diarrhea at constipation. Minsan din pero di prominent e headaches na mild lang.
Posible po ba magka-seizure ako na awake ako?
Usually para sa mga patients na nagsi-seizure ng awake, awake lang talaga inaatake. Kapag asleep, asleep lang. Pero may few cases na both pwede.
Fatal po ba ang seizures?
Ang totoo mas fatal pa siya sa mga nakakakita ng mga nagsi-seizure. Pwedeng magpanic at ma-high blood o ma-heart attack yung tao kapag hindi alam ang gagawin. Hindi naman life-threatening ang seizures basta alam ninyo yung gagawin.
Kung hindi po fatal ang seizures, bakit kailangan i-rush sa hospital kapag more than five minutes ang attack?
During the seizures kasi, tumitigil ang paghinga nung pasyente. So kailangan ng emergency attention kapag nagkaganun.
Gaano po ba ang ratio ng nagkakaroon ng ganitong sakit?
Diba I.T. ka naman? Tignan mo na lang sa internet.
Pwede po ba akong mag-nightshift?
Ok lang naman. Ang dapat mong iwasan e yung magpuyat. Kahit pang-gabi ka, at least six hours dapat yung tulog mo.
Sa nature po kasi ng work ko, may times na nadedeploy ako sa ibang bansa. Pwede po ba akong mag-travel?
Pwede naman basta magstock up ka ng gamot. Kumuha ka rin ng travel permit sa akin para dito. Dapat i-inform mo din yung kasama mo about sa sakit mo.
Pwede po ba akong uminom?
Hindi. Specially wines at hard drinks. Kung may okasyon at kailangan makisama, pwede na isang bote ng beer. Punuin mo na lang ng yelo para tumagal. At least masasasabi mo na nakisama ka.
Note: Ito yung part ng usapan namin ni doktora na gusto ko nang umiyak.
Pwede po ba mag-workout?
Sa bahay oo. Simple exercises or routines lang. Pero sa gym kahit next year na lang. Kapag nagbubuhat kasi ng mabigat pwedeng bumaba yung sugar mo at pwede yung maging trigger ng seizures.
PS: Nakalimutan kong itanong kay Dok kung pwede ba akong uminom ng vitamins at yung tungkol sa epekto ng Oxcarbapezine sa fertility. Balak pa naman naming magkaroon ng isa pang minion next year. Sa next check-up ko na lang tatanungin tutal every three months naman ang check-up. Though pwedeng walang check-up kapag wala namang attacks.
Seizure First Aid
1. Huwag mag-panic.
2. Para sa mga patients na matagal nang mayroon nito, usually alam nila kung kelan aatake ang seizure nila. They will feel it.
3. Ilayo ang mga bagay na pwedeng makadisgrasya sa biktima o sa mga tao sa paligid niya. Ito ay yung mga matutulis na bagay, mga bagay na pwedeng tumumba at iba pa.
4. Alisin ang mga bagay katulad ng neck tie, neck laces, hikaw(lol) at iba pa na maaaring makasama sa biktima. Maaari kasing masakal dahil dito.
5. Itagilid ang biktima kung bumubula ang bibig nito. Pwede kasing mabulunan ang pasyente habang nagsi-seizure.
6. Hindi totoo na ang paglalagay ng kutsara o kung ano man ay makakapigil sa seizure. Maaari pa itong malunok o makagat at makabasag ng ipin ng biktima.
7. Huwag pipigilan ang pagnginig ng nagsi-seizure. Mas magko-cause lang ito ng injury dun sa tao.
8. Kapag tumagal ang seizure ng higit sa limang minuto, dahlin na agad sa ospital ang pasyente.
9. Dapat alam ng mga tao sa paligid mo ang mga bagay na ito.
More Information
I have gathered some pieces from the internet for those who wants further reading
First Unprovoked Seizure by Beverly Wical, M.D. online PDF file.